***Приложение № 2***

**Методика**

**за определяне допустимата товароносимост на специализирани транспортни средства, подпомагани по Програма за морско дело, рибарство и аквакултури 2021-2027**

Настоящата методика регламентира начина на определяне на допустимата товароносимост на специализирани транспортни средства, подпомагани по Програма за морско дело, рибарство и аквакултури 2021-2027 (ПМДРА). Плавателни и въздушни специализирани транспортни средства **не са** предмет на настоящата методика.

В таблица № 1 са представени условни категории на база на обема/капацитета на годишното производство (когато стопанството не използва максималния си производствен капацитет, се взема предвид средната стойност на декларираното в статистическия формуляр количество на уловите през последните три календарни години.декларираните улови ) и максималната допустима товароносимост на специализирано транспортно средство за което може да се кандидатства.

Потенциалните бенефициери, в зависимост от условната категория, в която попадат могат да кандидатстват за подпомагане на:

 минаван, ван, микробус – бордови или фургон, вкл. и хладилен и/или оборудван със система за транспорт на жива риба.

 камион (соло) – бордови или фургон, вкл. и хладилен и/или оборудван със система за транспорт на жива риба.


 влекач с полуремарке (прицеп) – бордови или фургон, вкл. и хладилен и/или оборудван със система за транспорт на жива риба.

 камион с ремарке (хенгер) – бордови или фургон, вкл. и хладилен и/или оборудван със система за транспорт на жива риба.

***Таблица № 1.*** Максимална допустима товароносимост на специализирани транспортни средства, подпомагани по Програма за морско дело, рибарство и аквакултури 2021-2027.

|  |  |
| --- | --- |
| **Средна стойност на улова**  **[тона]** | **Товароносимост**  **[тона]** |
| 15 - 20 т | до 0,850 т. |
| 20 - 30 т | до 1,5 т. |
| 30 - 50 т | до 3,5 т. |
| 50 - 100 т | до 7,5 т. |
| 100 - 200 т | до 12 т. |
| 200 - 300 т | до 18 т. |
| над 300 т | до 25 т. |

Представена в графичен вид максималната допустима товароносимост на специализирани транспортни средства, подпомагани по Програма за морско дело, рибарство и аквакултури 2021-2027 има следният вид:



**Специализираните транспортни средства трябва отговарят на средната стойност на декларираното в статистическия формуляр количество на уловите през последните три календарни години и да са свързани с обслужването на неговите преки производствени или технологични нужди.**

Кандидатите следва да изготвят **подробна обосновка**, с която да докажат необходимостта от конкретните избрани транспортни средства. Обосновката включва задължително: подробно описание за какво ще бъде използвано транспортното средство (напр. превоз на жива риба; превоз на охладена/замразена риба; универсално използване на транспортното средство, което покрива изцяло транспортните нужди на предприятието); планираната заетост на специализираното транспортно средство (брой дни заетост) и средната натовареност при включени празни курсове.

***Допустимо е закупуването само на един брой специализирано транспортно средство с максимална товароносимост, която съответства на средната стойност на декларираното в статистическия формуляр количество на уловите през последните три календарни години. Изключение: допустимо е кандидатът да раздели максималната допустима товороносимост, произтичаща от обема на неговото производство на повече специализирани транспортни средства, но не повече от три броя. В този случай, сумарната товароносимост на закупените специализирани транспортни средстава, следва да е равна или по-малка от максималната товароносимост, допустима от обема на неговото производство.***

***Не се допуска закупуването на специализирано транспортно средство, когато обема на добивания улов е по-малка от 15 тона годишно.***

***Не се допуска закупуване на транспортно средство, когато неговата заетост се планира да е по-малка от 120 дни годишно и когато неговата средна натовареност при включени празни курсове е под 30%.***

***Не се допуска закупуване на леки автомобили и пикапи, както и на моторни превозни средства, които нямат пряка връзка с производствената дейност на предприятието.***